Jean-Pierre Norblin de La Gourdaine

**Jean-Pierre Norblin de La Gourdaine** (1745–1830) var en fransk kunstmaler, tegner, grafiker og karikaturtegner. Fra 1774 bodde han i det polsk-litauiske samfunnet og fikk statsborgerskap der. Han regnes som en av de viktigste kunstmalerne i Polen, hvor han hadde stor suksess med store bestillinger fra de beste familier. Norblin returnerte ikke til Paris før i 1804. Han viste en viss innflytelse på Antoine Watteau og kombinerte rokokkoens fêtes galantes og fêtes champêtres med panoramaer over dagligliv og aktuelle politiske begivenheter med journalistisk teft. Han skapte et galleri av portretter fra alle sosiale klasser.

## Biografi

Fil:Norblin-Fete galante.jpg|Fête galante, cirka 1785.
Fil:Jan Norblin- Polonais.jpg|Polonaise.
Fil:Jean-Pierre Norblin de La Gourdaine 001.jpg|La Gourdaine, cirka 1790.
Fil:Jean-Pierre Norblin - Królewska Street horse market.jpg|Markedet, 1791.

Norblin startet sin karriere som maler i Frankrike. Hans tidligste kjente arbeid er fra 1763. Senere ble han påvirket av Rembrandt og Watteau. Omkring 1769 var han i lære hos Francesco Casanova, og i perioden 1769–1770 elev ved Académie Royale de Peinture et de Sculpture. I årene 1770–1771 var han elev av Louis-Michel van Loo og Joseph-Marie Vien ved Ecole Royale des Elèves Protégés i Paris. I årene 1771–1772 arbeidet han i Paris, London, Dresden og Spa og studerte en tid hos Christian Wilhelm Ernst Dietrich. I 1772 møtte han den polske prinsen Adam Kazimierz Czartoryski. De reiste sammen i to år før han ble invitert til Polen. I 1774 arbeidet han for magnatfamilien Czartoryski og ble deres hoffmaler og huslærer for barna.

Blant hans tidligste berømte illustrasjoner er *[[Myszeida]]* til et dikt av Ignacy Krasicki. Han arbeidet i Puławy- og Powązki-godsene som maler og dekoratør av lokale Czartoryski-gods. Senere arbeidet han også for Radziwiłł-familien i Arkadia og for kong Stanisław August Poniatowski.  

I 1790 bosatte Jean-Pierre Norblin seg i Warszawa hvor han etablerte en kunstskole. Blant Norblins studenter i Polen var Aleksander Orłowski, Michał Płoński og Jan Rustem.

Fil:KrakPrzedm1794.JPG|Krakowskie Przedmieście, 1794.
Fil:Ambasada rosyjska 1794.JPG|Den russiske ambassade i Warszawa, 1794.
Fil:Norblin Schlacht von Raclawice 4 April 1794.jpg|Kampene ved Raclawice 4. april 1794.
Fil:Karmelita i bernardyn.jpg|Karmelita og Bernardyn, 1794.

Flyttingen tillot ham å være vitne til, og illustrere, mange viktige historiske øyeblikk fra de siste årene av den polsk-litauiske union. Han laget raske skisser til konstitusjonen av 3. mai og ble berømt for sine betraktninger der han udødeliggjorde mange av de mest storslåtte hendelsene i sine malerier, fra Kościuszkooppstanden i 1794 og hengingen av Targowica-konføderasjonens forrædere på den gamle markedsplassen, til slaget ved Racławice og slaget om Praga.

Etter tilbakekomsten til Frankrike i 1804 fortsatte han å male polske emner, samtidig som han skapte nye bilder knyttet til Napoleonskrigene. Han døde i Paris i 1830.

Fil:Battle of Zieleńce J.P.Norblin.gif|Krigen ved Zieleńce.
Fil:Norblin 1911 (28167662) (cropped).jpg|Galge reist i Warszawa, 1794.
Fil:Norblin Warsaw New city Square.jpg|Gate i Warszawa.
Fil:KrakowskiePrzedmieście1794.JPG|Krakowskie Przedmieście, 1794.


## Fotnoter

## Referanser


## Kilder
* Biografi fra The Grove Dictionary of Art 
* Biografisk notis (nederst på siden.) 
* Lengre biografi. 

## Eksterne lenker
* Kort biografi.
* Norblins kunstverk på malarze.com
* Norblins kunstverk på wawel.net.
* Norblins kunstverk på info-poland.buffalo.edu.
* Norblins kunstverk på  wideofilm.internetdsl.pl med polsk biografi.
* Jean Pierre Norblin de la Gourdaine – Norblin.com
* Jean Pierre Norblin's etchings – www.norblinetchings.com